《远别意》
明代·周是修

远别离，楚水深，吴山高。吴山迢迢起烟雾，楚水浩浩生波涛。

君迢天南妾天北，欲往相从安可得。终朝不见若为情，况是频年音信绝。

孤房独宿耿无寐，梦中恍惚平生意。罗帏翠被暖香残，珠箔银屏夜灯细。

远别离，相思唯有空中云，时时千里能随君。相思唯有云间月，夜夜千里能照妾。

妾看云月长踌躇，君看云月还何如。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古迢忠节事为《观感录》。